हुमा ने कहा कि उस समय उनके लिए एक फिल्म मिल जाना ही मेरे लिए तो सबसे बड़ी बात थी। ये तमाम बातें हुमा ने 'छाबड़ा का डाबरा' शो में अपने पहले निर्देशक मुकेश छाबड़ा से बातचीत के दौरान कहीं। यह शो फिल्मी कलाकारों को अपने फिल्मी सफर पर बात करने का अवसर प्रदान करता है। यहां आपको बतला दें कि शो के दौरान ही छाबड़ा ने उनसे खान बंधुओं के साथ काम करने के ख्वाब के बारे में सवाल किया था, जिसके जवाब में ‘बदलापुर’ की अभिनेत्री ने पूरी ईमानदारी बरतते हुए कह दिया कि 'ईमानदारी से कहूं तो जब मैं मुंबई आई थी तो मेरे लिए कोई मायने नहीं रखता था कि मेरे साथ कौन काम कर रहा है। मैं सिर्फ एक फिल्म का हिस्सा ही बनना चाहती थी।